cyanic-selkie/wikianc huggingface dataset:
Brehár hrdzavý
Ochrana
Je zákonom chránený, spoločenská hodnota je 2300 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). .
Furkotské Solisko
Furkotské Solisko je vyvýšenina malého významu na Soliskovom hrebeni vo Vysokých Tatrách. Od Malého Soliska ho oddeľuje Vysoká lávka a od Štrbského Soliska Šedá lávka. Z pohľadu od juhovýchodu po ľavej strane je Furkotská dolina a po pravej Mlynická dolina.
Názov
Pôvodne sa tak volalo jedno miesto na úpätí štítu, kde pastieri ukladali soľ pre ovce alebo kravy. Kartografovia pravdepodobne nepoznajúc miestne reálie pomenovali najprv celý juhovýchodný hrebeň Furkotského štítu na Solisko, Solnisko, hrebeň Soliska, Soliskový hrebeň, Graň Soliska, Soliskograt, Szoliszkógerinc a potom s prívlastkami aj vyvýšeniny a depresie hrebeňa. Adjektívum Furkotské poukazuje na polohu nad Furkotskou dolinou. Donedávna bolo Furkotské Solisko považované za juhovýchodný vrchol Malého Soliska. V nemeckom názvosloví mal štít pomenovanie Döllerturm, Döllertorony, niekedy aj Döllerov štít: Döllerspitze, Döllercsúcs. Anton Döller bol horolezec.
Turistika
Na vrchol nevedie turistický chodník. Výstup je možný len s horským vodcom alebo rôznymi cestami môžu na vrchol vystúpiť horolezci.
Slovenský národný korpus
Slovenský národný korpus (SNK) je súbor jazykových korpusov, rôzne vybraných a usporiadaných zbierok elektronicky zaznamenaných textov pre slovenčinu. Primárne obsahuje rôznorodé slovenské texty od roku 1955. Obsah korpusu predstavuje referenčný materiálový zdroj poznatkov o slovenčine a jej reálnom používaní. Slúži ako dátová základňa pre vedecké štúdium písanej i hovorenej slovenčiny, pre tvorbu jazykových slovníkov, počítačových prekladačov a podobne. SNK buduje a spravuje oddelenie Slovenského národného korpusu Jazykovedného ústavu Ľudovíta Štúra SAV v Bratislave.
Wabi Daněk
Wabi Daněk, alebo Stanislav Jan Wabi Daněk (* 30. január 1947, Zlín† 16. november 2017) bol český folkový pesničkár a trampský bard.
Životopis
Civilným povolaním bol vodičom záchrannej služby. K jeho najznámejším skladbám patrí napr. „Rosa na kolejích“ z rovnomenného supraphonského gramofónového albumu, „Píseň, co mě učil listopad“ či „Hudsonské šífy“. Neskôr vystupoval v duu s Milošom Dvořáčkom. Spolupracoval tiež s hudobníkmi, ako Miki Ryvola, Kapitán Kid alebo skupina Pacifik. V sedemdesiatych rokoch vystupoval so skupinou Plížák a Vojtom Kiďákom Tomáškom. Prezývku „Wabi“ získal podľa Wabiho Ryvolu, ktorého piesne hral v mladosti svojim kamarátom.
Zomrel v novembri 2017 po dlhej chorobe. Kvôli zdravotným problémom už v lete roku 2017 zrušil všetky koncerty, vrátane vystúpenia na festivale Benátská!
Echokardiografia
Vysielanie ultrazvukového signálu a príjem jeho odrazov od tkanív je všeobecný princíp vyšetrení ultrazvukom, preto jeden prístroj (ultrasonograf) môže slúžiť na viacero druhov vyšetrení, z ktorých jedným je echokardiografia. Pre echokardiografiu je potrebná úzka (sektorová) sonda, pomocou ktorej je možné zobraziť hlbšie štruktúry pomedzi rebrá (kosť a vzduch vyšetrenie ultrazvukom znemožňujú). Zvláštnosťou a výhodou echokardiografie je možnosť zobrazenia srdca v pohybe, vrátane zobrazenia prúdenia krvi a merania jeho rýchlosti. Na druhej strane trpí na mnohé fyzikálne obmedzenia, ktoré znemožňujú jednoduché technické zvyšovanie rozlišovacej schopnosti na želateľnú úroveň a spôsobujú, že u mnohých pacientov nie je možné optimálne zobraziť všetky časti a štruktúry srdca, alebo vznikajú falošné obrazy nejestvujúcich štruktúr (artefakty). Kvalita vyšetrenia závisí nielen od kvality a vybavenia prístroja, ale aj od zručnosti a vedomostí vyšetrujúceho, ktorý dokáže nájsť a vyhodnotiť čo najviac štruktúr srdca a odlišiť ich od artefaktov. V echokardiografii sa používa ultrazvuk o frekvencii 15 MHz. Vyššie frekvencie umožňujú detailnejšie zobrazenie, ale prienik do hĺbky je nedostatočný, vhodným kompromisom je 3,5 MHz.
Výhodou základného echokardiografického vyšetrenia cez stenu hrudníka (transtorakálna echokardiografia, TTE) je, že je neinvazívne, teda pacienta nijako nezaťažuje ani nebolí, a je prakticky neobmedzene opakovateľné v prípade potreby.
História
Počiatky echokardiografie siahajú k roku 1953, kedy Inge Edler a Gustav Hellmuth Hertz na Lundskej univerzite vo Švédsku dokázali zobraziť pohyb cípu mitrálnej chlopne pomocou priemyselného ultrazvukového defektoskopu. K praktickému využitiu sa metóda dopracovala až počas sedemdesiatych rokov. Jej vývoj bol závislý hlavne na technickom pokroku v elektronike a výpočtovej technike. Dnes je jednou zo základných a všeobecne dostupných vyšetrovacích metód v kardiológii.
Spôsoby zobrazenia pri echokardiografickom vyšetrení
Jednotlivé druhy zobrazenia je možné kombinovať, prípadne použiť ďalšie (napr. M-mode, HPRF, tkanivové dopplerovské zobrazenie, vyšetrenie s podaním kontrastnej látky). V prípade potreby je možné použiť vyšetrenie sondou, zavedenou do tesnej blízkosti srdca cez pažerák (transezofageálna echokardiografia, TEE). Toto vyšetrenie však pacienta zaťažuje a vyžaduje zvláštnu sondu aj znalosti vyšetrujúceho, na druhej strane však nie je obmedzované v úplnom zobrazení kritických štruktúr, najmä chlopní, ani zaťažené artefaktami. Jestvujú aj ďalšie spôsoby echokardiografického zobrazenia, niektoré sú však vysoko špecializované (napr 3D rekonštrukcia obrazu)
náhľad|Nedomykavosť aortálnej chlopne srdca v zobrazení CFM – farebne kódované zobrazenie rýchlosti toku krvi. Nápadný farebný pruh, označený oranžovými šípkami, je zobrazenie prúdu krvi, ktorá preniká cez nedostatočne sa uzatvárajúcu – nedomykavú aortálnu chlopňu (zelená šípka) z aorty do ľavej srdcovej komory. (Pri tomto zobrazení je srdce "prevrátené" – hrot srdca je hore a ľavá komora vpravo)
Možnosti echokardiografie
Echokardiografia patrí medzi zobrazovacie vyšetrovacie metódy a je jednou zo základných vyšetrovacích metód v kardiológii. Echokardiografickým vyšetrením je možné rozpoznať množstvo chorobných nálezov na srdci.
Sú to najmä:
Pri echokardiografickom vyšetrení sa dá posúdiť aj stav veľkých ciev (napr. aorty) a štruktúr v okolí srdca (napr tekutina v osrdcovníku alebo pohrudničnej dutine). Echokardiografické vyšetrenie má význam aj pri diagnostike ochorením iných orgánov, hlavne pľúc.
Echokardiografické vyšetrenie pacienta
náhľad|Nádor v ľavej srdcovej predsieni – myxóm v zobrazení 2DE, javí sa ako svetlá masa, označená šípkami. (Pri tomto zobrazení je srdce "prevrátené" – hrot srdca je hore a ľavá predsieň vpravo dole) S výnimkou transezofageálneho vyšetrenia pacient nemusí prísť na vyšetrenie nalačno. Sprístupnenie prednej strany hrudníka vyšetreniu je nevyhnutné – odev, obväz, popálenina, rana sú prekážkou alebo obmedzením echokardiografického vyšetrenia. V prípade nevyhnutnosti je možné pacienta vyšetriť aj cez tenkú tkaninu, táto však nevyhnutne bude znečistená gélom. Aby sa zabezpečil dobrý prienik ultrazvuku do tkanív, na sondu a/alebo kožu pacienta je potrebné naniesť špeciálny gél, ktorý je pre neporušenú kožu neškodný a nedráždivý, po vyšetrení sa jeho prebytok zotrie a zvyšky sa vstrebú. Pacient počas vyšetrenia leží na chrbte alebo na ľavom boku, niekedy treba polohu niekoľkokrát zmeniť, aby sa dosiahlo optimálne zobrazenie všetkých štruktúr. Ultrazvuk nie je v používaných intenzitách zdraviu škodlivý. Na niektorých pracoviskách sa počas vyšetrenia sníma pacientovi elektrokardiogram pomocou končatinových elektród; to umožňuje presnú kalkuláciu niektorých hemodynamických parametrov.
Bežné echokardiografické vyšetrenie u dobre vyšetriteľného pacienta bez chorobného nálezu, alebo s bežnou, nezávažnou abnormalitou (napr. ľahká nedomykavosť chlopne) trvá väčšinou menej, ako 10 minút. Celkový pobyt takéhoto pacienta na vyšetrení záleží od obsiahlosti vytváranej dokumentácie – ak sa (niekedy zbytočne) dokumentujú desiatky parametrov aj s normálnymi hodnotami, môže dosiahnuť polhodinu až hodinu. Doba vyšetrenia pacienta so závažným alebo zriedkavým ochorením môže aj bez tvorby dokumentácie dosiahnuť hodinu. V prípade pacientov v ťažkom stave je možné vyšetrenie vykonať aj priamo na lôžku; jednotky intenzívnej starostlivosti bývajú takýmto prenosným prístrojom vybavené, ale problémom môže byť dosiahnuteľnosť lekára s potrebnými vedomosťami.
Význam echokardiografického vyšetrenia v diagnostike
náhľad|Infarkt prednej steny a hrotu ľavej srdcovej komory, ktorá stratila pohyblivosť (červená značka). Zadná stena ľavej komory sa normálne pohybuje (zelená značka). (Projekcia PST-LA, hrot ľavej komory je vľavo, v strede vidno pohyb cípov mitrálnej a vpravo aortálnej chlopne.) Echokardiografický nález popisuje lekár špecialista, spravidla kardiológ. V náleze sa hodnotia desiatky parametrov, hoci je zvykom nevypisovať všetky hodnoty, ktoré sú v medziach normy (niektoré sa môžu meniť napríklad v stresovej situácii alebo v závislosti od srdcovej frekvencie). Súčasťou nálezu býva obrazová dokumentácia alebo video záznam, čo je z lekárskeho hľadiska dôležité najmä pri abnormálnych nálezoch. Popis echokardiografického nálezu obsahuje rozmery oddielov srdca, zhodnotenie funkcie srdcových komôr, popis srdcových chlopní a prietoku krvi cez ne, prípadný nález defektov v srdcových prepážkach, vrodených srdcových chýb a útvarov v dutinách srdca (napríklad krvných zrazenín) a prípadné abnormality na osrdcovníku a okolitých veľkých cievach. Súčasťou echokardiografického nálezu je aj zhodnotenie závažnosti zistených abnormalít, prípadne návrh ďalšieho postupu v diagnostike, prípadne liečbe pacienta; toto môže byť aj súčasťou súbežného kardiologického vyšetrenia.
Jestvuje aj množstvo zriedkavejších, ale veľmi závažných nálezov, na ktorých môže závisieť život pacienta: bakteriálna endokarditída (zápal chlopní), fluidoperikard (tekutina v osrdcovníku), intrakavitálna trombóza (zrazeniny vnútri srdca), ktorých diagnostika závisí predovšetkým na echokardiografickom vyšetrení.
Carlo Acutis
Blahoslavený Carlo Acutis (* 3. máj 1991, Londýn – † 12. október 2006, Miláno) bol mladý taliansky rímskokatolícky laik.
Život
Carlo Acutis sa narodil v Londýne 3. mája 1991 rodičom otcovi Andreovi Acutisovi a matke Antonii Salzano. Jeho rodičia pracovali v Londýne, ale krátko po narodení Carla sa presťahovali do Milána v Taliansku. K prvému svätému prijímaniu pristúpil už vo svojich siedmich rokoch života a 24. mája 2003 v Miláne prijal sviatosť birmovania.
Modlieval sa ruženec, týždenne sa spovedal a pri každej sv. omši sa modlil pred svätostánkom. Vedelo sa o ňom, že má veľký záujem o počítače. Školské roky prežil v Miláne pod vedením jezuitov v Inštitúte Leva XIII. Za vzor mu slúžili títo sv. František z Assisi, sv. František a Hyacinta Martoví (v jeho dobe ešte len blahoslavení), sv. Dominik Savio, sv. Alojz Gonzaga, sv. Tarzícius a sv. Bernadeta Soubirousová. Známy je tým, že dokumentoval Eucharistické zázraky z celého sveta a publikoval ich na webovej stránke, ktorú sám vytvoril v mesiacoch pred smrťou na leukémiu. Bol známy svojou veselosťou a počítačovými zručnosťami, ale aj úctou k Eucharistii, ktorá sa stala hlavnou témou jeho života.
Zomrel 12. októbra 2006 v nemocnici v Monze pri Miláne vo veku iba 15 rokov na leukémiu. Svoju chorobu a utrpenie obetoval za celú Cirkev a pápeža Benedikta XVI.
Otvorenie Carlovho hrobu k verejnej úcte
Dňa 1. októbra 2020 v Sanktuáriu zrieknutia sa šiat sv. Františka v Assisi otvorili hrob budúceho blahoslaveného Carla Acutisa k verejnej úcte do 17. októbra 2020. Arcibiskup Domenico Sorrentino uviedol: ''„Pri vykonaní exhumácie na cintoríne v Assisi 23. januára 2019 pred jeho prenesením do sanktuária bolo telo nájdené v normálnom stave transformácie, ktorý je vlastný kadaveróznemu stavu. Keďže to však nebolo mnoho rokov po pochovaní, aj keď bolo telo zmenené, s rozličnými časťami, ktoré boli ešte v ich anatomickom spojení, bolo ošetrené technikami konzervácie a integrácie, aké sa používajú len pre telá blahoslavených a svätých pre ich dôstojné vystavenie k úcte veriacim. ... Osobitne sa podarila rekonštrukcia tváre pomocou silikónovej masky. Osobitným ošetrením sa podarilo obnoviť vzácnu relikviu srdca, ktorá bude použitá v deň blahorečenia."''
Slávnosť beatifikácie
Slávnosť blahorečenia Carla Acutisa sa uskutočnila 10. októbra 2020 v Bazilike sv. Františka v Assisi, ktorej predsedal kardinál Agostino Valiini, pápežský legát pre Baziliku sv. Františka a Baziliku Panny Márie Anjelskej v Assisi. Pri oltári bola vystavená relikvia srdca v relikviári na ktorom boli vyryté slová Carla: „Eucharistia - moja diaľnica do neba." Pápež František v beatifikačnom dekréte určil 12. október ako výročný deň smrti Carla Acutisa za deň jeho liturgickej spomienky v Katolíckej cirkvi. Na záver slávnosti miestny arcibiskup Domenico Sorrentino oznámil dve nové charitatívne iniciatívy. Prvou je otvorenie vývarovne pre chudobných a druhou je zriadenie Medzinárodnej ceny Františka z Assisi a Carla Acutisa za ekonómiu priateľstva, ktorá má byť odpoveďou na najnovšiu encykliku pápeža Františka Fratelli tutti - Všetci bratia, ktorú podpísal 3. októbra 2020 v Assisi, týždeň pred blahorečením Carla Acutisa a v predvečer sviatku sv. Františka.
Líška fenek
Líška fenek (iné názvy: fenek berberský, fenek ušatý, fenek   ; lat. Vulpes zerda, Fennecus zerda, Megalotis zerda, Canis zerdo) je druh z čeľade psovité (Canidae).
Charakteristika
Feneky berberské žijú v púšťach, polopúšťach, stepiach a buši. Ich hmotnosť je 1 – 1,5 kilogramov a ich dĺžka je 35 – 41 centimetrov. Na jar porodia 2 – 5 mláďat po 50 – 52 dňoch gravidity. Oči sa im otvárajú po 10 dňoch. Sú aktívne v noci, cez deň sa ukrývajú v norách. Niekedy sa združujú do menších skupín. Lovia hmyz, drobné jaštery, hady, vtáky a hlodavce. Skonzumuje aj datle.
Malé Solisko
Malé Solisko je jeden z najvýraznejších štítov Soliskového hrebeňa a na juhovýchode od Soliskovej štrbiny jeho najvyššia elevácia. Leží medzi Soliskovou štrbinou (Prednou Soliskovou vežou) a Vysokou lávkou (Furkotským Soliskom) vo Vysokých Tatrách. Z pohľadu od juhovýchodu po ľavej strane je Furkotská dolina a po pravej Mlynická dolina.
Názov
Pôvodne sa tak volalo jedno miesto na úpätí štítu, kde pastieri ukladali soľ pre ovce alebo kravy. Kartografovia pravdepodobne nepoznajúc miestne reálie pomenovali najprv celý juhovýchodný hrebeň Furkotského štítu (Solisko, Solnisko, hrebeň Soliska, Soliskový hrebeň, Graň Soliska, Soliskograt, Szoliszkógerinc) a potom s prívlastkami aj vyvýšeniny a depresie hrebeňa. Donedávna sprievodcovská literatúra popisovala Malé Solisko ako objekt s dvomi vrcholkami. Pre juhovýchodný končiar sa v uplynulom čase ujalo meno Furkotské Solisko, ktoré sa v poľskej literatúre objavuje sporadicky od roku 1934. Dňa 18. septembra 1907 Dr. Alfred Martin vystúpil od juhovýchodu sólo - prvovýstup. Bol to vtedy na tú dobu pozoruhodný výkon a tak Uhorský karpatský spolok pokrstil končiar Martinovou vežou. Názov sa neujal.
Turistika
Na vrchol nevedie turistický chodník. Výstup je možný len s horským vodcom alebo rôznymi cestami môžu na vrchol vystúpiť horolezci.
SpaceX CRS-13
SpaceX CRS-13 (SpX-13) bola trinásta a zároveň prvá z troch dodatočných zásobovacích misií kozmickej lode Dragon k Medzinárodnej vesmírnej stanici (ISS) uskutočnenej v rámci kontraktu Commercial Resupply Services (CRS) uzavretého s NASA. Celkovo išlo o pätnásty let Dragonu do vesmíru (ak počítame aj demo lety C1 a C2+). Bolo to druhýkrát, kedy bola použitá už raz letená kozmická loď Dragon a zároveň prvýkrát, kedy bol pri lete v rámci CRS použitý už letený prvý stupeň.
Spoločnosti SpaceX také počínanie umožnilo sústrediť viac výrobných kapacít na Dragon 2.
Znovupoužiteľnosť
SpaceX sa snaží svoje výrobné kapacity presmerovať na novú loď Dragon 2, takže let CRS-13 bol ďalším, pri ktorom bola znovupoužitá kozmická loď Dragon, ktorá bola už od začiatku plánovaná ako znovupoužiteľná. Konkrétne išlo o Dragon C108, ktorý prvýkrát letel pri misii CRS-6 v roku 2015. Trunk lode bol samozrejme nový, pretože ten pri návrate z obežnej dráhy vždy zhorí v atmosfére.
Znovupoužitý bol aj prvý stupeň Falconu 9, pričom podľa požiadaviek NASA išlo o prvý stupeň, ktorý vynášal náklad na nízku obežnú dráhu Zeme, pretože takýto stupeň nebol pri návrate príliš namáhaný. Vybraný bol stupeň číslo B1035 z misie CRS-11 z júna 2017.
Priebeh letu
Misia SpaceX CRS-13 úspešne odštartovala dňa 15. decembra 2017 o 10:36:09 miestneho času (15:36:09 svetového času) pomocou nosnej rakety Falcon 9 Full Thrust Block 3 zo štartovacieho komplexu 40 na Cape Canaveral. Išlo o prvý štart z tejto rampy po jej rozsiahlej rekonštrukcii vynútenej nehodou pred plánovanou misiou Amos-6 z 1. septembra 2016. Prvý stupeň rakety sa sedem minút po štarte vrátil na pristávaciu plochu LZ-1, zatiaľ čo druhý stupeň rakety vyniesol na nízku obežnú dráhu loď Dragon, ktorá sa od neho desať minút po štarte oddelila. Potom loď Dragon začala svoju takmer dvojdňovú cestu k Medzinárodnej vesmírnej stanici (ISS). Ku stanici priletela 17. decembra 2017, keď o 10:57 UTC bola po opatrnom priblížení zachytená robotickým manipulátorom Canadarm2, ovládaným z modulu Cupola americkým astronautom Markom Vande Heiom. V čase 13:26 UTC bol Dragon pripojený k spodnému spojovaciemu uzlu modulu Harmony.
Dňa 12. januára 2018 o 10:47 UTC bol Dragon odpojený od modulu Harmony a 13. januára v čase 09:58 UTC uvoľnený z manipulátora Canadarm2. V ten istý deň o 7:37 miestneho času (15:37 UTC) úspešne pristál v Tichom oceáne neďaleko pobrežia pri Baja California.
Náklad pri štarte
Náklad tvorilo celkovo 2 205 kg vybavenia. V hermetizovanej časti lode sa nachádzalo 1 560 kg nákladu, z čoho 711 kg tvorilo vedecké vybavenie a experimenty, 490 kg zásoby pre posádku, 189 kg staničný hardvér, 165 kg vybavenie pre výstupy do vesmíru a 5 kg počítačové vybavenie. V nehermetizovanej časti lode (v trunku) sa nachádzalo 645 kg nákladu, tvorili ho dve časti: Space Debris Sensor (SDS), teda detektor kozmického odpadu, a Total and Spectral Solar Irradiance Sensor (TSIS), resp. prístroj na meranie intenzity slnečného žiarenia.
Náklad pri návrate
Kozmická loď Dragon dopravila späť na Zem 1 860 kg výsledkov vedeckých experimentov a ďalšieho vybavenia. Na palube lodi sa vrátila aj skupina živých myší z vedeckej štúdie NASA's Rodent Research 6.
Veľké Solisko
Veľké Solisko je najvyšší vrchol Soliskového hrebeňa a fakticky prvý významnejší samostatný štít v ňom od Bystrého sedla, medzi Predným soliskovým zárezom (Prednou soliskovou kopou) a Soliskovou lávkou (Prostredným Soliskom) vo Vysokých Tatrách. Vlastný vrchol tvorí dvojmetrový skalný blok v podobe hríba. Zrázy štítu spadajú do Mlynickej doliny a Furkotskej doliny.
Názov
Pôvodne sa tak volalo jedno miesto na úpätí štítu, kde pastieri ukladali soľ pre ovce alebo kravy. Kartografovia pravdepodobne nepoznajúc miestne reálie pomenovali najprv celý juhovýchodný hrebeň Furkotského štítu (Solisko, Solnisko, hrebeň Soliska, Soliskový hrebeň, Graň Soliska, Soliskograt, Szoliszkógerinc) a potom s prívlastkami aj vyvýšeniny a depresie hrebeňa. Donedávna sa názov Veľkého Soliska vzťahoval aj na Prostredné Solisko, ktoré bolo pokladané za jeho vedľajší vrchol.
Iná verzia predpokladá, že pravdepodobnejším základom sa javí staré nemecké sloveso slitan, salitan, salitjen, salen – ťažiť. Práve z tohto slovesa mohol vzniknúť pre baníkov, ktorý v tejto oblasti dolovali rudy, zrozumiteľný názov Salenberg – Hora, v ktorej sa ťaží. Podľa tejto teórie, neskôr, keď sa prestalo v tejto oblasti baníčiť, posunula sa do tvaru Salzenberg, ktorý bol preložený do slovenčiny v podobe Solisko.
Prvovýstup
Prvý na vrchole bol Karol Englisch s vodcom Pavlom Spitzkopfom st. 19. júla 1903. Vystúpili z Furkotskej doliny. Vtedy Englisch pomenoval Veľké Solisko podľa neznámej osoby Anniným štítom: Annaspitze, Annacsúcs, Annaturm, Annatorony. V zime dňa 12. januára 1912 na vrchole boli prví Julius Andreas Hefty a Lajos Rokfalusy.
Turistika
Na vrchol nevedie turistický chodník. Výstup je možný len s horským vodcom.
Bezpečnostná pozícia
Bezpečnostná pozícia alebo núdzová pozícia alebo pozícia pri núdzovom pristátí je pozícia, ktorú je nutné zaujať pri núdzovej situácii, napríklad v lietadle. Kapitán vydá povel „Brace for impact“ v prípade, že lietadlo musí núdzovo pristáť na vode alebo na zemi. Posádky niektorých nízkorozpočtových leteckých spoločností, medzi inými Easy Jet a Thomson Airways, počas demonštrácie núdzových prostriedkov pred odletom hovoria pasažierom, že bezpečnostnú pozíciu majú zaujať v prípade núdzového pristátia na povel: „Skloňte sa, chráňte si hlavu“ (po angl. Brace, brace).
Povel
Ukážka bezpečnostnej pozície nevychádza zo štandardných postupov vydaných Medzinárodnou organizáciou pre civilné letectvo.
Pred núdzovým pristátím
Posádka spoločne opakovane kričí povely až do úplného zastavenia lietadla alebo do momentu, kým dostane povel na evakuáciu. Uvedené povely sa líšia v závislosti od toho, či pasažieri boli alebo neboli informovaní o tom, ako na ne reagovať. Vo všeobecnosti platí, že povel „Brace, brace“ posádka kričí iba v prípade, ak pasažieri boli informovaní, čo robiť pri núdzovom pristátí. V ostatných prípadoch zvyčajne povel obsahuje konkrétne pokyny vedúce k zaujatiu bezpečnostnej pozície (hlavy dolu, predkloniť, atď).
Úspešné použitie
V minulosti poznáme prípady, v ktorých bezpečnostná poloha znížila počet zranení a strát na životoch. Pri jednej nehode šestnásť pasažierov spalo na palube dvojmotorového lietadla v momente, keď išlo naraziť do stromov. Jeden z nich sa zobudil, zaujal bezpečnostnú pozíciu a ako jediný prežil. V roku 1991 na palube letu číslo 751 spoločnosti Scandinavian Airlines prežili pád všetci pasažieri vďaka jednému „významnému faktoru“, a to zaujatiu núdzovej pozície všetkými na palube. V roku 2009 počas núdzového pristátia lietadla s číslom letu 1549 spoločnosti US Airways na vodu, známeho ako „Zázrak na rieke Hudson“, pilot vydal povel „Brace for impact“ a palubný personál kričal „Brace! Brace!“ Všetkých 155 osôb na palube vyviazlo bez život ohrozujúcich zranení.
Fa-lun Kung
Fa-lun Kung alebo Fa-lun Ta-fa (,, angl. prepis Falun Gong, Falun Dafa) je duchovná prax pochádzajúca z Číny, ktorá spája meditačné a čchi-kungové cvičenia s morálnym učením založeným na princípoch pravdivosti, súcitu a znášanlivosti. Prax zdôrazňuje morálku a kultivovanie cnosti a zaraďuje sa do čchi-kungovej praxe budhovskej školy, hoci jej učenia obsahujú aj prvky taoistickej tradície. Morálnym zlepšením a praktizovaním cvičení sa praktizujúci Fa-lun Kung snažia odstrániť pripútanosti a nakoniec dosiahnuť duchovnú múdrosť.
História
Fa-lun Kung je pradávnou praxou, ktorá sa v minulosti vyučovala len v užšom kruhu z majstra na žiaka. Verejne bol prvýkrát vyučovaný v severovýchodnej Číne v roku 1992 pánom Li Chung-Č´. Objavil sa koncom čínskeho „čchi-kungové boomu“ - obdobia, kedy prekvitali podobné meditačné praxe, pomalé a dychové cvičenia. Odlišuje sa od iných čchikungových praxí tým, že neprijíma žiadne poplatky a nemá formálne členstvo, nepraktizujú sa denné rituály ani uctievanie, zdôrazňuje viac morálku. Západní vedci opísali Fa-lun Kung ako čchikungovú školu, „duchovné hnutie“, tradičný „kultivačný systém“ starobylej Číny alebo ako formu čínskeho náboženstva.
Prenasledovanie v Číne
Hoci sa spočiatku praxi dostala výrazná podpora čínskej vlády, v polovici 90. tych rokov Čínska komunistická strana a organizácie verejnej bezpečnosti vnímali Fa-lun Kung ako čoraz väčšiu potencionálnu hrozbu kvôli jeho popularite, nezávislosti od štátu a duchovných učení. V roku 1999 odhadovala čínska vláda počet praktizujúcich Fa-lun Kung nad 70 miliónov. Situácia vyvrcholila v apríli 1999, keď sa vyše 10 tisíc praktizujúcich Fa-lun Kung zhromaždilo pri Zhongnanhai v Pekingu, aby žiadalo legálne uznanie a slobodu od štátu.
Zakladateľ Fa-lun Kung Li Chung-Č´žije od roku 1996 v USA. Fa-lun Kung má široké zastúpenie po celom svete. Napriek prenasledovaniu pokračujú vnútri Číny v praktizovaní Fa-lun Kung podľa odhadov desiatky miliónov ľudí. Stovky tisíc praktizujú Fa-lun Kung mimo Číny vo vyše 100 krajinách sveta.
Sladká kapusta
Sladká kapusta môže byť:
Vodné pólo na Bolivarianských hrách 2017
Vodné pólo na Bolivarianských hrách 2017 bol vodnopólový turnaj v rámci multišportového podujatia Bolivarianských hier 2017. Konal sa v meste Santa Marta, v Kolumbii v dňoch od 15.18. novembra 2017, za účasti iba 3 mužských tímov. Pôvodne sa malo turnaja zúčastniť aj družstvo Salvádora. Vodnopólový turnaj sa na hrách organizuje od začiatku konania hier a toto bolo jeho 7. vydanie. Zápasy sa odohrali na plaveckom štadione Complejo Acuático v športovom komplexe Parque Deportivo Bolivariano.
Titul obhájila domáca 🇨🇴, ktorá vo finálovom stretnutí zvíťazila nad 🇻🇪.
Kveták
Kveták môže byť:
Gustav Hoepfner (1833 – 1900)
Gustav Hoepfner st. (* 20. december 1833, Annaberg† 31. október 1900, Viedeň) bol finančník, podporovateľ turizmu a kúpeľníctva v Uhorsku a najmä vo Vysokých Tatrách.
Zo života
V roku 1881 začal zapájať banku do aktivít v cestovnom ruchu. Tatranskú osadu Starý Smokovec vtedy už vlastnilo urbárske spoločenstvo v Mlynici. Hoepfner zaangažoval banku do obnovy upadajúceho kúpeľníctva v Starom Smokovci. Banka kúpila kúpeľné budovy, prenajala si pozemky a začala s obnovou a výstavbou nových hotelov a parkov. Okrem rôznych menších stavieb boli tu postavené nové dôležité budovy ako napríklad Kúpeľný dom, vila Hygiea, v ktorej boli zdravotnícke služby a lekáreň, postavili hotely Scepusia a Čákyho dom. Do výstavby bol zaangažovaný jeho syn Quidó Hoepfner. Neskôr sa kúpeľníctvu a rozvoju turistiky v Starom Smokovci venoval aj Gustáv Hoepfner ml. a jeho syn Felix Hoepfner. Spišská úverová banka, po uzavretí zmluvy s uhorským ministerstvom pôdohospodárstva, od roku 1882 financovala rozvoj Tatranskej Lomnice. Bola to predovšetkým zásluha Gustáva Hoepfnera st., ktorý sa zaslúžil o výstavbu reprezentačného hotela Lomnica. Hopefnerovci zostali vo Vysokých Tatrách do roku 1945. Všetci sa venovali hotelierstvu a rozvoju turistiky.
Gustáv Hoepfner st. zomrel vo Viedni deväť dní po operácii. Pochovaný je na starom levočskom cintoríne.
Ekologická modernizácia
Ekologická modernizácia je filozofia v sociálnych vedách, ktorá má za to, že priemyselný rozvoj a ochranu životného prostredia je možné ekonomicky výhodne zlúčiť. Čím sa líši od radikálneho environmentalizmu, ktorý vidí východisko v deindustrializácií. V posledných desaťročiach si získala zvýšenú pozornosť vedcov a politikov. Ide o analytický prístup, no zároveň aj o politickú stratégiu a environmentálny diskurz.
Pôvod a kľúčové prvky
Ekologická modernizácia sa objavila na začiatku 80. rokov 20. storočia v rámci skupiny vedcov na Výskumnom centre pre sociálne vedy pri Free University v Berlíne, medzi nimi boli Joseph Huber, Martin Jänicke a Udo E. Simonis. Iní doboví autori rovnako objavovali podobné myšlienky, napr. ako Arthur H. Rosenfeld, Amory Lovins, Donald Huisingh, René Kemp, alebo Ernst Ulrich von Weizsäcker. Ďalšie významné príspevky boli uskutočnené autormi ako Arthur P. J. Mol, Gert Spaargaren a David A Sonnenfeld.
Jeden zo základných predpokladov ekologickej modernizácie sa týka environmentálnej readaptácie ekonomického rastu a industriálneho rozvoja. Na základe osvietenej sebeckosti smie byť ekonomika a ekológia priaznivo spojená: Environmentálna produktivita, t. j. produktívne využívanie prírodných zdrojov a prostriedkov životného prostredia (vzduch, voda, pôda, ekosystémov), môže byť zdrojom budúceho rastu a rozvoja rovnako ako produktivita práce a produktivita kapitálu. Toto zahŕňa zvýšenie efektívity využívania energie a zdrojov, no zároveň aj inováciu výrobkov a výrobných procesov, ako napríklad manažment životného prostredia, trvalo udržateľný dodávateľský reťazec, čisté technológie a náhrada škodlivých látok v produktoch. Radikálne inovácie v týchto oblastiach môžu nielen znížiť množstvo použitých surovín a vyprodukovaných emisií, ale rovnako aj zvýšiť kvalitu a/alebo štruktúru priemyselného metabolizmu.
Existujú rôzne chápanie rozsahu ekologickej modernizácie, teda či ide len o technologicko-priemyselný pokrok a s ním súvisiace aspekty politiky a ekonomiky, a taktiež do akej miery zahŕňa aj kultúrne prvky (ekologická modernizácia mysle, hodnotová orientácia a postoje, správanie a životný štýl). Podobne, určitý názorový pluralizmus sa javí v tom či by sa ekologická modernizácia musela spoľahnúť predovšetkým na vlády, alebo trhy a podnikateľov, alebo na občianskú spoločnosť, alebo nejaký druh viacúrovňovej vlády, ktorá kombinuje troch spomínaných aktérov. Niektorí vedci vyslovene odkazujú na všeobecnú teóriu modernizácie, ako aj na nemarxistickú teóriu svetového zriadenia.
V konečnom dôsledku však existuje všeobecná zhoda v tom, že ekologická modernizácia bude nutne viesť k inovatívnym štrukturálnym zmenám. Preto sa výskum ešte stále viac zameriava na environmentálne inovácie alebo ekologické inovácie a vzájomné pôsobenie rôznych spoločenských faktorov (vedecké, ekonomické, inštitucionálne, právne, politické, kultúrne), ktoré podporujú alebo bránia daným inováciám.
Ekologická modernizácia zdieľa rad funkcií so susednými, prekrývajúcimi sa prístupmi. Medzi najdôležitejšie patria
Kritika
Kritici tvrdia, že ekologická modernizácia nedokáže ochrániť životné prostredie a nepomôže zmeniť impulzy v kapitalistickom ekonomickom spôsobe výroby (pozri kapitalizmus), ktorý nevyhnutne vedie k degradácii životného prostredia. Ako taká je označovaná ako len forma "greenwashingu". Kritici rovnako pochybujú, či samotný technologický pokrok môže dosiahnuť zachovanie zdrojov a lepšiu ochranu životného prostredia, najmä v prípade, že je ponechaný na samoregulaciu samotných podnikov. Napríklad mnohé zo spomínaných technologických vylepšení sú už v súčasnosti dotupné, ale nie sú zďaleka široko využívané. Produkt alebo výrobný proces, ktorý je najviac šetrný k životnému prostrediu (a zároveň je často aj ten najúčinnejší z hospodárskeho hľadiska), nie je vždy ten, ktorý podniky automaticky zvolia (napr. vodík alebo biopalivo vs. ropa). Navyše niektorí kritici tvrdia, že ekologická modernizácia nenapráva hrubé neprávosti, ktoré sa páchajú v kapitalistickom systéme, ako napríklad environmentálnu diskrimináciu  - kde ľudia s nízkymi príjmami nesú neúmerné bremeno environmentálnych škôd, ako znečistenie, a navyše nemajú prístup k environmentálnym benefitom ako je napr. odstraňovanie nezamestnanosti   – environmentálna diskriminácia sa tiež označuje ako problematika asymetrického rozloženia environmentálnych zdrojov a služieb. Okrem toho sa zdá, že táto teória má obmedzenú celosvetovú účinnosť a uplatňuje sa v prvom rade v krajinách kde vznikla – Nemecko a Holandsko a rozvojového sveta sa dotýka iba okrajovo. Pravdepodobne najzávažnejšia kritika však spočíva v tom, že ekologická modernizácia sa zakladá na pojmoch "udržateľný rast", ktorý v skutočnosti nie je možný, pretože rast so sebou prináša nevyhnutné konzumáciu prírodného a ľudského kapitálu, za rastúcu cenu pre ekosystémy a spoločnosť.
Laura Vandervoortová
Laura Dianne Vandervoort (* 22. september 1984, Toronto, Ontário, Kanada) je kanadská herečka známa so seriálu Instant-star (2004), tiež sa objavila vo filmoch Do hlbiny 2 (2009), Macík (2012) či Jigsaw (2017).
Detstvo a mladosť
Laura Vandervoort sa narodila a vyrastala v Toronte v Ontáriu, v Kanade. Jej otec je holandského pôvodu a mama je z Kanady. Od detstva až doposiaľ sa Laura venuju viacerým športom, ako príklad: futbal, karate (vlastní čierny pás druhého stupňa), basketbal, tenis, gymnastika či bejzbal. Má sestru Sarah a je si blízka s hereckým kolegom Gordonom Pinsentom.
Kariéra
Hereckú kariéru rozbehla keď mala trinásť rokov, v roku 1997. Podieľala sa niekoľkých kanadských predstaveniach a neskôr bola obsadená do niekoľkých reklám a seriálov. Jej prvá väčšia úloha, prišla až v seriály Instant Star (2004), v seriály sa objavovala celé štyri série.
Po niekoľkých menej úspešných filmoch, v roku 2007 natočila film Ten kto si dáva bacha (2007), vo filme vystupovala po boku hviezd ako Joseph Gordon - Levitt, Jeff Daniels či Isla Fisher. Pripojila sa k hereckému obsadeniu televízneho seriálu Smallville, ako Tom Welling, Kristin Kreuk, Allison Mack či Michael Rosenbaum. Jej postava bola sesternicou Clarka Kenta, volala sa Kara Kent, tiež zvaná aj Supergirl.
V roku 2009 sa predstavila v dobrodružnom filme o potápačov Do hlbiny 2, ktorý nemal veľký úspech. V rovnakom roku, ju bolo možné vidieť aj v kanadskom filme Detektívka v utajení. Menšiu úlohu získala aj v seriály Votrelci kde sa predstavila ako mimozemská návštevníčka Lisa.
V roku 2011 sa zúčastnila thrilleru Výkupné, spolu s Rayom Liottom a Kevinom Zegersom. Svoj hlas tiež prepožičala jednej z postáv so animovaného seriálu Griffinovci.
V roku 2012 získala vedľajšiu postavu menom Tanya, ktorá je kolegyňou Marka Wahlberga v komediálnom filme Macík. Známa je tiež jej postava Eleny Michaels so seriálu Bitten, kde stvárnila hlavnú úlohu.
V roku 2016 sa objavila ako supervillain Indigo / Brainiac 8 v seriály Supergirl, po boku hlavnej hrdinky Melissy Benoist. V roku 2017 získala úlohu vo filme Jigsaw.
Súkromný život
Aktívne bojuje za práva zvierat, v októbri 2011 sa predstavila pre spoločnosť PETA ako súčasť kampane "Exotic Skins" a v roku 2014 sa znova objavila za reklamu, ktorá protestovala proti držbe morských cicavcov v zajatí. Momentálne žije v Los Angeles.
Kapusta
Kapusta môže byť:
Découvertes Gallimard
thumb|273px|Kométografia, Nebo – poriadok a chaos (str. 80–81). Découvertes Gallimard (doslovne „Objavy Gallimard“; na Slovensku: Horizonty) je séria kníh vytvorená Éditions Gallimard. Bohatá ilustrovaná séria sa zameriava na archeológiu, históriu, kultúru, náboženstvo, umenie, vedu od staroveku až po súčasnosť.
Séria je založená na námete Pierra Marchanda. Prvý zväzok je o starovekom Egypte a bol vydaný 21. novembra 1986, rôzne zväzky tejto série boli preložené do viac ako 20 jazykov. Do dnešného dňa bolo publikovaných viac ako 700 kníh, ktoré napísalo viac ako 500 autorov (2017). Sériu na Slovensku vydalo vydavateľstvo Slovart pod názvom „Horizonty“.
Prenatálna komunikácia
Prenatálna komunikácia predstavuje všetky druhy podnetov z okolitého prostredia, ktorým je plod vystavený. Tento pojem je taktiež známy ako prenatálna stimulácia. Je to teda snaha vystaviť matku a plod takému súboru podnetov (stimulov), ktorý prispeje k optimálnemu vývoju bábätka.
Prenatálna komunikácia podporuje rozvíjajúce sa schopnosti bábätka tým, že sa sústreďuje na jeho rozvoj a formovanie ešte pred narodením. Hlavnou charakteristikou tejto komunikácie je teda skutočnosť, že sa vykonáva počas tehotenstva.
Salvador, J. (1989:19) hovorí, že
Prenatálna komunikácia sa snaží stimulovať ešte nenarodené bábätká prostredníctvom podnecovania ich zmyslov. Cieľom je rozvíjať ich schopnosti už od úplného začiatku života. Podstatnou súčasťou celého procesu je aktívna účasť oboch rodičov, čím sa zároveň docieli vytvorenie a posilnenie väzby medzi bábätkom a rodičmi.
Proces včasnej komunikácie je založený na dvoch základných faktoroch, Susan Ludington-Hoe (1989:55): Vďaka vedeckému pokroku už v súčasnosti vieme potvrdiť túto teóriu. Dnes je možné zistiť, v ktorom momente začína byť bábätko citlivé na isté podnety, a tak môžeme náležite začať s určitými činnosťami, ktoré zdokonalia jeho zmysly a myseľ. Odpoveďou plodu na komunikáciu sú zmeny vzorov mozgových vĺn, zrýchlený tlkot srdca a otáčanie sa. Počas deviatich mesiacov vývoja sa dieťa v brušku hýbe, prejavuje a odpovedá na určité podnety, konkrétne (Sarmiento, 1996:114):
Výhody prenatálnej komunikácie
Výhody prenatálnej komunikácie sú vedecky dokázané a prijaté veľkou časťou spoločnosti. Pre deti, ktoré boli súčasťou procesu prenatálnej komunikácie, je charakteristické nasledovné:
Základné prvky prenatálnej komunikácie
Prostredníctvom definícií a uskutočneného výskumu je možné vyčleniť hlavné prvky, ktoré spoločne tvoria základ prenatálnej komunikácie:
Odporúča sa začať s prenatálnou komunikáciou čo najskôr.
Magic
Magic môže byť:
Saga
Saga môže byť :
Gustav Hoepfner (1872 – 1932)
Gustav Hoepfner ml. (* 12. apríl 1872, Spišské Podhradie† 8. apríl 1932, Budapešť) bol finančník, podporovateľ turizmu a kúpeľníctva vo Vysokých Tatrách.
Zo života
Bol synom Gustava Hoepfnera, levočského finančníka. Po absolvovaní ekonomických štúdií v Budapešti pracoval v Uhorskej všeobecnej úverovej banke. Po uplynutí desiatich rokov, ktoré sa zaviazal po ukončení štúdií odpracovať v tomto finančnom ústave, a po smrti svojho otca sa v roku 1902 vrátil do Levoče a začal pracovať v Spišskej úverovej banke, ako jeho otec. Pokračoval v jeho šľapajach a zakrátko sa stal propagátorom zimných športov vo Vysokých Tatrách. Bol pri založení Zväzu tatranských kúpeľov a sanatórií a zastupiteľstiev tatranských stredísk cestovného ruchu v zahraničí. Pomáhal pri príprave výstavby Tatranskej elektrickej železnice a pozemnej lanovky na Hrebienok. Zaslúžil sa o výstavu Grandhotela v Starom Smokovci, sanatória Tatra, hotela Hoepfnerov dom (dnes hotel Smokovec). Projektantom bol jeho brat Quidó Hoepfner. Levočská banka jeho zásluhou financovala aj ďalšie tatranské budovy, medzi inými Grandhotel v Tatranskej Lomnici, hotely Hviezdoslav a Kriváň na Štrbskom Plese, Tatranský domov v Tatranskej Polianke, ktorý bol postavený podľa projektu jeho brata Quida.
Zomrel v Budapešti. Pochovaný je na levočskom evanjelickom cintoríne.
Sokoliarstvo
náhľad|Sokoliar s [[Dravec (predátor)|dravcom]] Sokoliarstvo je spôsob lovu pomocou vycvičených dravcov, predovšetkým sokolov, jastrabov a orlov. Ide o tradičnú oblasť poľovníctva, ktorá používa svoje vlastné metódy, úlovky a filozofiu. Človek, ktorý túto činnosť vykonáva, sa nazýva sokoliar.
História
náhľad|Kresba z roku [[1248, zobrazujúca Fridricha II., vášnivého sokoliara, so sokolom]] Presný čas a miesto vzniku sokoliarstva nie sú známe, predpokladá sa však, že tento druh lovu má korene v stepiach južnej Ázie. Dokazujú to pramene z 2. tisícročia pred Kr. z oblasti Indie a Iránu. Počas 1. tisícročia pred Kr. sa sokoliarstvu začali venovať Arabi, Číňania a kočovné národy Strednej Ázie. Práve u nich slúži sokoliarstvo dodnes na lov kožušinovej a inej zveri, zatiaľ čo v ostatných krajinách sa stalo zábavou šľachticov a panovníkov. O využívaní sokoliarstva v období antického Grécka a Ríma sa žiadne pramene nezmieňujú, útržkovité správy sú o sokoliarstve Trákov a Sarmatov. V strednej Európe sa sokoliarstvo preukázateľne objavuje koncom 4. storočia s príchodom Sarmatov a Germánov. V období Veľkomoravskej ríše v 10. storočí bolo sokoliarstvo rozšírené už aj na území Slovenska.
V stredoveku už bolo sokoliarstvo rozšírené vo všetkých európskych, ázijských a severoafrických krajinách a chovy dravcov (predovšetkým sokolov) sa stali samozrejmosťou na každom panovníckom dvore. K významnému rozvoju sokoliarstva došlo počas obdobia krížových výprav a lov za pomoci dravcov bol u šľachty v celej strednej a západnej Európe veľmi obľúbený až do 17. storočia. V súlade s vtedajším právom boli sokoliarmi takmer výlučne panovníci a šľachta. V 18. storočí dochádza v Európe vďaka zdokonaľovaniu strelných zbraní k prudkému úpadku sokoliarstva, silné postavenie si až dodnes udržalo v Iráne, arabských krajinách a severnej Afrike. Rozšírené je tiež v Kirgizsku, Kazachstane a niektorých oblastiach Číny, kde okrem sokolov a jastrabov sokoliari využívajú aj orly.
UNESCO
V roku 2016 bolo sokoliarstvo zapísané na zoznam nehmotného kultúrneho dedičstva ľudstva UNESCO. Zápis je spoločný pre štáty Nemecko, Saudská Arábia, Rakúsko, Belgicko, Spojené arabské emiráty, Španielsko, Francúzsko, Maďarsko, Taliansko, Kazachstan, Maroko, Mongolsko, Pakistan, Portugalsko, Katar, Sýrska arabská republika, Kórejská republika, Česko a Slovensko.
Majstrovstvá sveta AMF vo futsale žien 2017
Majstrovstvá sveta AMF vo futsale žien 2017 bol v poradí 3. turnaj majstrovstiev sveta vo futsale žien, ktoré organizuje Svetová futsalová asociácia (AMF). Konal sa v dňoch od 19. do 25. novembra 2017 v meste Balaguer, v Katalánsku, za účasti 12 tímov. Nováčikmi podujatia boli družstvá Francúzska, Južnej Afriky a Švajčiarska. Katalánsko organizovalo svetový šampionát žien druhýkrát, keď predtým hostilo toto podujatie v roku 2008, v meste Reus. Zápasy sa odohrali v aréne Poliesportiu de Balaguer. Titul získala 🇧🇷, ktorá vo finálovom stretnutí zvíťazila nad 🇦🇷. Oba finálové družstvá získali svoju prvú medailu. Obhajca prvenstva z 🇨🇴 obsadil 3. priečku.
Kvalifikácia
Pozn.: Argentína nahradila odstúpenú Venezuelu a Južná Afrika nahradila Maroko.
Carlsbad
Carlsbad môže byť:
Eperia
náhľad|Východný vchod do obchodného centra Eperia Shopping Mall je obchodné centrum v Prešove. Nachádza sa na ulici Arm. Gen. Svobodu, na sídlisku Sekčov. Je to jediná budova v Prešove s medzinárodným ekologickým certifikátom BREEAM. Má rozlohu 31 970 m². . Na jeseň 2021 bola otvorená 2. etapa a očakávaná rozloha sa zväčšila o 10 000 m². Pribudlo 200 parkovacích miest a zastávka MHD priamo pri obchodnom centre. Realizáciou 2. etapy sa EPERIA zaradila medzi top regionálne obchodné centrá Slovenska. Bohatý výber značiek sa otvorením II.etapy rozšíril o ďalšie významné značky ako Reserved, Mohito, Cropp, House, Sinsay či Burger King s drive-in službou. Súčasťou je aj 5-sálové Multikino STAR s najmodernejšími zvukovými a obrazovými technológiami a špeciálnou Golden Class sálou.
V júni 2016 začala výstavba, pričom otvorenie bolo 24. novembra 2017.
Investor stavby je VSV consulting, a.s. a developer J&T REAL ESTATE, a.s.
Google Scholar
Google Scholar je voľne prístupný webový vyhľadávací nástroj, ktorý indexuje plné texty alebo metadáta vedeckej literatúry v celej škále publikačných formátov a disciplín.
V beta verzii bol k dispozícii od novembra 2004.
Google Scholar obsahuje väčšinu online dostupných vedeckých časopisov a kníh, konferenčných materiálov, diplomových a dizertačných prác, predtlačových verzií článkov, abstraktov, technických správ a ďalšiu vedeckú literatúru vrátane súdnych rozhodnutí a patentov. Zatiaľ čo spoločnosť Google nezverejňuje veľkosť databázy služby Google Scholar, výskumní pracovníci tretích strán zistili, že od mája 2014 má obsahovať zhruba 160 miliónov dokumentov a skorší štatistický odhad uverejnený v službe PLOS ONE pomocou metódy Mark and recapture odhaduje približne 80 - 90% pokrytie všetkých článkov uverejnených v angličtine s odhadom 100 miliónov.
Kapusta obyčajná kelová
náhľad|Kapusta obyčajná kelová Kapusta obyčajná kelová alebo hlávkový kel (lat. Brassica oleracea var. sabauda; iné názvy pozri nižšie) je taxón z druhu kapusta obyčajná.
Názvy
Slovenské názvy sú: kapusta obyčajná kelová, kel hlávkový , hlávkový kel , kel , kapusta kelová , kelová kapusta; zastarano: sladká kapusta, talianska kapusta , vlaština , vlaš(č)ina, vlaš(s)ká kapusta , kapusta bublinatá ; nevhodne príp. zastarano: savojská kapusta, savoyská kapusta , savojský kel. O staršom alebo nárečovom tvare slova kel pozri kel.
Vedecké názvy sú:Brassica oleracea var. sabauda, Brassica oleracea convar. sabauda, Brassica oleracea skupina Sabauda , Brassica oleracea Skupina Sabauda , Brassica oleracea cv. group Savoy Headed Cabbage, Brassica oleracea Skupina Savoy Cabbage , Brassica oleracea subsp. bullata, Brassica oleracea ssp. sabauda, Brassica oleracea var. bullata, Brassica oleracea var. bullata (okrem var. gemmifera), Brassica oleracea convar. bullata, Brassica oleracea subsp. oleracea convar. sabauda, Brassica oleracea convar. capitata var. sabauda, Brassica oleracea ssp. capitata (convar. capitata) var. sabauda, Brassica sabauda subsp. sabauda, Brassica sabauda , Brassica oleracea sabauda , Brassica bullata , Brassica oleracea var. bullata subvar. sabauda, Brassica oleracea subs./var. capitata podskupina sabauda, Brassica oleracea convar. oleracea var. sabauda
Charakteristika
Pestuje sa ako listová zelenina (listy hlávky sa jedia buď surové alebo varené). Ide o dvojročnú (na Slovensku jednoročnú) bylinu; v prvom roku sa tvorí hlávka, v druhom roku rastlina kvitne (v tom čase je okolo 70 cm vysoká). Stonka je zdužnatená a má na vrchole hlávku tvorenú voľne (ale u novších kultivarov aj pomerne pevne) nakopenými žltozelenými alebo modrozelenými listami so zvlnenými okrajmi a pľuzgierovito-priehlbinovitou listovou čepeľou (Pľuzgierovito-priehlibinovou listovou čepeľou sa hlávkový kel odlišuje od hlávkovej kapusty). Hlávkový kel vznikol skrížením bielej hlávkovej kapusty (Brassica oleracea var. capitata f. alba) s palmovým kelom (Brassica oleracea var. palmifolia). Niektoré kultivary hlávkového kelu majú na povrchu červenkasté listy, ale vnútri sú listy vždy zelené. Hlávkový kel sa pestuje v skorej, poloskorej alebo neskorej forme. Rastlina je veľmi náročná na hnojenie. Vegetačná doba je 130 až 170 dní.
Zloženie
Hlavné zložky jedlej časti sú: voda (90 %), bielkoviny (3 %), sacharidy (2,4 %), balastné látky (1,5 %), minerálne látky (1,1 % – draslík, vápnik, horčík, sodík, zinok a železo) a tuky (0,4 %). Z vitamínov obsahuje vitamín B6, B2, B1, B9, karotén a vitamín C.
David Gilmour: Live at Pompeii
Live at Pompeii je live album a film od britského hudobníka, gitaristu skupiny Pink Floyd, Davida Gilmoura. Nahrávaný bol počas koncertného turné Rattle That Lock Tour (2015-2016), konkrétne počas koncertu v Amfiteátri v Pompejach. Album bol vydaný 29. septembra 2017, dostupný je na CD, DVD, BD, LP, digitálny album a deluxe box set.
Propagovanie
Na oficiálnom youtubovom kanáli Davida Gilmoura boli postupne zverejňované útržky zo záznamu. Napríklad skladby „One of These Days“, „A Boat Lies Waiting“, „Today“, „Time“ a ďalšie.
Kino
13. septembra 2017 sa uskutočnilo celosvetové premietanie albumu Live at Pompeii. Verzia albumu na premietaní neobsahovala všetky skladby.
Zoznam skladieb počas premietania
Vynechané skladby: „Faces of Stone“, „The Blue“, „Money“, „Fat Old Sun“, „Coming Back to Life“, „On an Island“ a „Today“.
Ileostómia
Ileostómia je chirurgický postup, pri ktorom sa časť ilea (bedrovník) vyvádza otvorom v brušnej stene, aby sa tak umožnilo odvádzanie stolice.
David Gilmour: Live at Pompeii
Deluxe Boxset
Boxset obsahuje album na dvoch CD nosičoch, film na BD a nasledujúce:
Pompeje a Vroclav
spolu s:
Ileostómia
Etymológia
Ileostómia pochádza zo slov ileum (bedrovník) a stómia (umelý vývod). Stómia je chirurgický otvor, pomocou ktorého odchádzajú odpadové látky - moč a stolica von z tela.
Anatómia ilea
Ileum je tretia a posledná časť tenkého čreva vo vylučovacom systéme. Ileum končí v ileocekálnom spojení, kde sa prepája so slepým črevom. Väčšinou sa nachádza v pravej dolnej časti vedľa pupku.
Ileum je prekrvované dolnou mezentrickou tepnou a odvádzanie má na starosti horná mezentrická žila, ktorá sa spája so slezinovou žilou, čím vytvárajú portálnu žilu.